08/04/2021 | Administración LocalMunicipal
Sada
Secretaría
Bases específicas para a confección dunha bolsa de emprego para posto de persoal funcionario de traballador/a social (PS 3/21)

Polo Decreto desta Alcaldía núm.720/2021, do 30 de marzo, aprobáronse as seguintes bases de convocatoria de selección de persoal: “BASES ESPECÍFICAS BOLSA DE EMPREGO CON CARÁCTER INTERINO PARA POSTOS DE FUNCIONARIOS DE TRABALLADOR/A SOCIAL 1.ª.–OBXECTO. Estas bases específicas teñen por obxecto a regulación dos aspectos particulares do proceso selectivo para a formación dunha bolsa de emprego de interinos para cubrir prazas vacantes de persoal funcionario ou calquera das situacións contempladas no art.10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal funcionario traballador/a social, en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2021”, aprobadas por Resolución de Alcaldía núm.719/2021, do 30 de marzo. O órgano competente da Corporación poderá adscribir ós/ás aspirantes nomeados/as, través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional. A bolsa de emprego resultado deste proceso selectivo substituirá á aprobada polo Decreto da Alcaldía núm.43/2020, do 13 de xaneiro, derivada do proceso selectivo convocado no BOP núm.234, do 10-12-2019.2.ª.–REFERENCIA DO PROCESO SELECTIVO: PS 3-2021.3.ª.–VIXENCIA DA BOLSA. A vixencia desta bolsa é de tres anos, prorrogables por outros 3, dende a súa aprobación por resolución do alcalde que se publicará no taboleiro e na sede electrónica municipal.4.ª.–CARACTERÍSTICAS DAS PRAZAS. a) Denominación da praza: traballador/a social. b) Escala de administración Especial, Subescala Técnica, clase: técnicos medios c) Grupo de clasificación: A, subgrupo A2. d) Tipo de relación xurídica: persoal funcionario interino.5.ª.–SISTEMA SELECTIVO. De conformidade co previsto nas bases xerais aprobadas por este Concello de Sada, o sistema selectivo será o de oposición.6.ª.–TITULACIÓN ESIXIDA PARA O ACCESO Á PRAZA. a) Estar en posesión do Grao ou Diplomatura universitaria en traballo social. b) Estar en posesión do título de acreditación do nivel de coñecemento de lingua galega CELGA 4 ou outros títulos oficiais equivalentes. No caso de non acreditalo realizarase unha proba conforme ao establecido na base 8.ª. 7.ª.–SOLICITUDE DE PARTICIPACIÓN E PRAZO. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP. – As taxas de participación aplicables especifícanse nas bases xerais 8.ª.–PROCESO SELECTIVO.1.–Fase de oposición. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo II das bases xerais e base 9.ª das específicas). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos SEGUNDO EXERCICIO, práctico: realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. – Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas 2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios.3. Exame de galego. Respecto a acreditación do idioma galego, de non acreditarse co título esixido na base 4.º realizarase unha proba de nivel ás persoas aspirantes que superaran os exercicios da fase de oposición, puntuándose coma apto ou non apto e debendo acadarse para aprobar a cualificación de apto. – Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar rematado o exame e durante o seguinte día hábil á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello.2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios.3. Exame de galego. Respecto a acreditación do idioma galego, de non acreditarse co título esixido na base 6.ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.9.ª.–PROGRAMA TEMARIO DE MATERIAS ESPECÍFICAS. Tema 12.–Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, en relación aos servizos sociais. Tema 13.–O traballo social: concepto, fundamentos e principios: suxeito, obxecto e contido. Niveis de intervención. Tema 14.–Proceso metodolóxico en traballo social. Correntes metodolóxicas. Etapas metodolóxicas. Proceso de planificación: aproximación á realidade social. Tema 15.–Acción social. Concepto e etapas históricas. Política social. O estado de benestar. Modelos alternativos. Tema 16.–Política social na UE (Unión Europea). A Carta social europea. O Fondo Social Europeo. Tema 17.–Documentación básica e técnicas utilizadas no traballo social: características e finalidades. Tema 18.–O traballador social como membro dun equipo interdisciplinar. Códigos de ética no traballo social en relación cos usuarios, coas institucións e outros profesionais. Tema 19.–O municipio como base operativa para a prestación de servizos sociais. Evolución de acción social. Tema 20.–Principios básicos e operativos para unha política de benestar social e calidade de vida. Tema 21.–Recursos sociais e prestacións existentes no Concello de Sada. Tema 22.–Organización dos servizos sociais do Concello de Sada. Tema 23.–A Lei galega de servizos sociais (Lei 13/2008, do 3 de decembro). Estrutura e contido. Tema 24.–Organizacións non gobernamentais. Concepto. Tipos. Organización e coordinación coas distintas administracións. Tema 25.–Servizos sociais: concepto, principios fundamentais, tipoloxía dos servizos, centros dos servizos sociais, modelo de servizos sociais. Tema 26.–Declaración internacional de principios éticos do traballo social. Tema 27.–Pensións non contributivas da Seguridade Social. Normativa vixente. Obxectivos. Tipos. Requisitos. Tema 28.–A Lei galega de apoio á familia e á convivencia de Galicia: principios fundamentais. Tema 29.–A Lei galega de apoio á familia e á convivencia de Galicia: As familias de especial consideración. Tema 30.–Proceso de incapacitación. A tutela. Tema 31.–Pensións contributivas da Seguridade Social. Normativa vixente. Obxectivos. Tipos. Requisitos. Tema 32.–A Lei sobre os dereitos e liberdades dos estranxeiros en España e a súa integración social. Tema 33.–Servizos sociais especializados. Concepto. Competencias. Organización. Equipamentos. Tema 34.–Problemática da muller. Recursos. Requisitos específicos que deberán reunir os centros de acollida para mulleres vítimas de malos tratos. Tema 35.–Minorías étnicas. Necesidades e recursos. Aspectos demográficos. Problemáticas específicas e medidas para a integración social. Tema 36.–Terceira idade: concepto e aspectos sociais do envellecemento. Necesidades e recursos. Tema 37.–Transeúntes: concepto, problemática, necesidades e recursos. Tema 38.–As persoas con discapacidade: concepto, problemática social e laboral. Tema 39.–As persoas con discapacidade: Necesidades e recursos. Certificado de minusvalía. Solicitude de recoñecemento e beneficios que achega. Tema 40.–Drogodependencias e alcoholismo: concepto, problemática social e laboral. Servizos e recursos. Tema 41.–Axudas individuais para o tratamento de drogodependencias en comunidades terapéuticas da Comunidade Autónoma Galega. Tema 42.–Os malos tratos na infancia. Definición. Tipoloxía. Factores de risco. O proceso de intervención perante o maltrato infantil. Tema 43.–O desemprego: a súa incidencia nos servizos sociais. O papel do traballador social. Tema 44.–A inmigración: concepto, problemática, necesidades e recursos. Tema 45.–Lei 39/2006, do 14 de decembro, de promoción da autonomía persoal e atención ás persoas en situación de dependencia. Tema 46.–A animación sociocultural. Plan galego de inclusión social. Tema 47.–Fundamentos e obxectivos do Plan concertado para o desenvolvemento de prestacións básicas dos servizos sociais comunitarios nas corporacións locais. Tema 48.–Servizos sociais de atención primaria. Principios. Obxectivos. Competencias. Organización. Equipamentos. Prestacións básicas que garanten. Tema 49.–Regulamentación do SAF (servizo de axuda no fogar) da Comunidade Autónoma Galega e do Concello de Sada. Tema 50.–A marxinación social. Concepto, causa, clasificación e colectivos de marxinados sociais. Pobreza e marxinación. Tema 51.–Saúde mental comunitaria: definición e características. Saúde mental positiva. Tema 52.–Renda de integración social de Galicia. Definición, requisitos, beneficiarios e prestacións económicas. Proxecto de inserción social. Tema 53.–Axudas para situacións de emerxencia social na Lei 10/2013, do 27 de novembro, de inclusión social de Galicia. Tema 54.–Programa de atención ás persoas maiores dependentes a través do cheque asistencial. Tema 55.–Vivenda: recursos públicos para o acceso a unha vivenda. Tema 56.–Programa de acollemento familiar para persoas maiores e persoas con discapacidade. Obxecto e finalidade. Beneficios e requisitos. Tema 57.–Apoio informático nos servizos sociais: SIUSS e MATIASS. Tema 58.–A familia como obxecto de intervención no traballo social: concepto, estrutura e funcións. Modelo técnico de intervención. Tema 59.–Axudas de prevención e apoio a familias en situacións carencias graves para a preservación dos menores no seu medio. Tema 60.–Traballo social e mediación familiar”. __________________________________________ O que se publica para xeral coñecemento. Sada, 5 de abril de 2021. O alcalde Óscar Benito Portela Fernández